Κόρτνεϊ Λαβ

Η Κόρτνεϊ Λαβ (, 9 Ιουλίου 1964) είναι Αμερικανίδα τραγουδίστρια, τραγουδοποιός, ηθοποιός και εικαστική καλλιτέχνης. Με αξιοσημείωτη παρουσία στην πανκ και τη grunge σκηνή της δεκαετίας του 1990, η Λαβ απόλαυσε μία καριέρα που εκτείνεται σε τέσσερις δεκαετίες. Ξεχώρισε ως η τραγουδίστρια του εναλλακτικού ροκ συγκροτήματος Hole, το οποίο σχημάτισε το 1989. Η Λαβ τράβηξε την προσοχή του κοινού με τις ζωντανές εμφανίσεις και τους στίχους της, καθώς και για την προσωπική της ζωή μετά τον γάμο της με τον Κερτ Κομπέιν.

Πέρασε τα νεανικά της χρόνια στο Σαν Φρανσίσκο και στο Πόρτλαντ (Όρεγκον), όπου συμμετείχε σε μία σειρά βραχύβιων συγκροτημάτων κάνοντας επίσης και τα πρώτα βήματα στην υποκριτική. Μετά τον σχηματισμό των Hole το 1989, τράβηξε την προσοχή του Τύπου με το πρώτο άλμπουμ του συγκροτήματος, Pretty on the Inside. Το δεύτερο άλμπουμ των Hole, Live Through This (1994), της έδωσε φήμη και πολυπλατινένιες πωλήσεις. Στη συνέχεια, η Λαβ επέστρεψε στην υποκριτική, κερδίζοντας μία υποψηφιότητα για Χρυσή Σφαίρα για τον ρόλο της στην ταινία του Μίλος Φόρμαν Υπόθεση Λάρι Φλιντ (The People vs. Larry Flynt, 1996), που την καθιέρωσε ως ηθοποιό. Αργότερα γνώρισε ακόμα μεγαλύτερη επιτυχία με την κυκλοφορία του τρίτου άλμπουμ των Hole, Celebrity Skin (1998), ο οποίος ήταν υποψήφιος για πολλά βραβεία Grammy.

Η Λαβ συνέχισε να εργάζεται ως ηθοποιός στις αρχές της δεκαετίας του 2000, εμφανιζόμενη σε μεγάλου προϋπολογισμού ταινίες όπως ο Άνθρωπος στο Φεγγάρι (Man On The Moon, 1999) και Παγιδευμένη (Trapped, 2002), πριν κυκλοφορήσει το πρώτο της σόλο άλμπουμ, America's Sweetheart, το 2004. Τα επόμενα χρόνια σημαδεύτηκαν από τη δημοσιότητα γύρω από τα νομικά προβλήματα της Λαβ και τον εθισμό της στα ναρκωτικά, που οδήγησε σε υποχρεωτική ποινή αποκατάστασης το 2005 ενώ βρισκόταν στη διαδικασία ετοιμασίας του δεύτερου σόλο άλμπουμ της. Το υλικό αυτό κυκλοφόρησε το 2010 με τίτλο Nobody's Daughter ως άλμπουμ των Hole αλλά χωρίς κανένα από τα άλλα μέλη των προηγούμενων ετών. Μεταξύ του 2014 και του 2015, κυκλοφόρησε δύο σόλο singles και επέστρεψε στην υποκριτική παίζοντας στις σειρές Sons of Anarchy και Empire.

Η Λαβ ασχολήθηκε, επίσης, με τη συγγραφή ενώ το 2012 έκανε έκθεση μικτής εικαστικής τέχνης.  


 Δισκογραφία 
 Άλμπουμ με τους Hole 
 Έτος  Τίτλος  Πληροφορίες 1991  Pretty on the Inside   1994  Live Through This  1997  My Body, the Hand Grenade  Συλλογή  1998  Celebrity Skin   2010  Nobody's Daughter  2016  Grease Your Hips  Ζωντανή ηχογράφηση

 Σόλο καριέρα 
 Άλμπουμ 
 Έτος  Τίτλος  Πληροφορίες 2004  America's Sweetheart  
 Singles 
 Έτος  Τίτλος  Άλμπουμ 2004  "Mono"  America's Sweetheart  2004  "Hold On to Me"  America's Sweetheart 2014  "You Know My Name" / "Wedding Day"  - 2014  "Honour" (με τον Ginger)  - 2015  "Miss Narcissist" / "Killer Radio"  - 

 Επιλεκτική φιλμογραφία 
Sid Και Nancy (Sid and Nancy, 1986)
Καλώς Ήρθατε Στην Κόλαση (Straight to Hell, 1987)Κόρτνεϊ Λαβ  Greekbooks
Tapeheads (1988)
Basquiat (1996)
Όλα Του Γάμου Δύσκολα (Feeling Minnesota, 1996)
Υπόθεση Λάρι Φιλντ (The People vs. Larry Flynt, 1996)
200 Τσιγάρα (200 Cigarettes, 1999)
Ανθρωπος Στο Φεγγάρι (Man on the Moon, 1999)
Beat (2000)
Julie Johnson (2001)
Παγιδευμένη (Trapped, 2002)
Montage of Heck (2015)

 Παραπομπές 

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες τραγουδίστριες
Κατηγορία:Αμερικανοί τραγουδοποιοί
Κατηγορία:Αμερικανοί φεμινιστές